Aleksandra Andreevna Antonova

**Aleksandra Andreevna Antonova** (Александра Андреевна Антонова), tamén coñecida como **Sandra Antonova** (Са̄нндрэ Антонова),  nada en Teribërka o 5 de maio de 1932 e finada en Lujāvv'r o 8 de outubro de 2014, foi unha mestra, tradutora e escritora saami, recoñecida como a principal autora en saami de Kildin.

## Traxectoria 
Naceu en plena tundra preto de Teribërka na costa do mar de Barents, seus pais eran pastores de renos e foi por primeira volta á escola cando contaba con dez anos, en 1942. Na súa mocidade foi informante de etnógrafos rusos. Entrou no Instituto Pedagóxico de Leningrado en 1949 e tras graduarse en 1956 volveu á súa terra natal traballando como profesora de lingua e literatura rusa , e dende 1976 tamén deu clases de saami na escola primaria de Lujāvv'r. Dende 1978 colaborou cun grupo de traballo dirixido por Rimma Kuruch para elaborar unha nova ortografía para o saami de Kildin despois de que se deixasen de imprimir materiais na lingua en 1937; recolleu e reescribiu historias tradicionais saami que se publicaron nas coleccións *Saamskiye skazki* (1980) e *Legendy i mify Severa* (1985). En 1982 saíu do prelo primeiro libro que se publicou na nova ortografía, e tamén o primeiro dende 1937, e foi da súa autoría, *Saamski bukvar*, unha obra escolar que se editou en 1982. Colaborou nos dicionarios de Georgi Martinovitch Kert e Kuruch, ámbolos dous publicados en 1985. Antonova tamén foi responsable da revitalización dos xogos tradicionais saami, o primeiro festival realizouse en 1986 cun programa realizado por Antonova e dende aquela celébranse anualmente en Lujāvv'r no mes de xuño e en Loparskaja en outubro. Entre 1993 e 2007 foi locutora e ensinou saami na radio municipal de Lujāvv'r.

Publicou unha colección de poemas para nenos e realizou numerosas traducións, ademais de ficción tamén traduciu literatura relixiosa. Dende 2000 publicou en diversas revistas traducións de Sergei Esenin que culminou en 2008 coa publicación de *Sergei Esenin saamas* en colaboración con Sofija Jakimovich, constituíndo o primeiro libro de Esenin publicado nunha lingua saami.
En 1996 publicou unha Biblia infantil e nese ano apareceu tamén a súa tradución do escritor saami en ruso Askold Bazhanov. En 2012 Antonova recibiu o premio Gollegiella, outorgado pola súa contribución ao saami. En 2013 apareceu a tradución das tres obras da serie Pippi Mediaslongas da autora sueca Astrid Lindgren que contou co patrocinio do goberno de Murmansk, constituíndo a primeira obra en prosa traducida na súa totalidade ao saami de Kildin e o texto literario máis longo nesa lingua.

## Obra 
;Libros de texto
*1982 *Са̄мь букварь.* Leningrado.
*2004 * А̄й са̄ннҍ* San Petersburgo.

;Dicionarios
*1985 *Саамско-русский словарь.* Murmansk (en colaboración con Nina E. Afanasjeva, Rimma D. Kurutj, Ekaterina I. Metjkina, Lasar D. Jakovlev, Boris A. Gluhov).
*2014 *Са̄мь-Рӯшш са̄ннҍнэххьк.* Murmansk.

;Ficción
*2004 *Пӣрас: стӣха кыррьй паррнэ гуэйкэ* = *Bearaš: mánáid diktagirji.* Kárášjohka.
*2007 *Струны сердца.* Murmansk.

;Bibelöversättning
*1996 *Ӣсус – па̄ррнэ ка̄ннҍц (Biblia para nenos «Xesús – amigo dos cativiños»).* Estocolmo.

;Traducións
*1996 *Виллькесь пуаз (novela de Bazhanov «Белый олень»).* Kárášjohka.
*2003 *Ка̄йне ла̄йххь (contos de N. P. Bolshakov «Подарок чайки»).* Murmansk.
*2008 *Сергей Есенин на саамском. Стихотворения.* Murmansk (en colaboración con Sofija E. Jakimovich).
*2013 *Та̄рьенч Кукесьсуххк* (Pippi Mediaslongas). Murmansk.

## Notas